《九咏寄从兄湛之塞垣 其三 边尘》
明代·邝露

紫塞三关隔，黄尘八面通。胡笳吹复起，汉月照还空。

遢遝仍随马，萧条暗逐风。将军休拂拭，留点战袍红。

作者简介：（1604—1650）明末清初广东南海人，原名瑞露，字湛若。诸生。历游广西、江苏、浙江间，在桂遍历诸土司辖地，悉知其山川风土。唐王立于福州，官中书舍人。永历中，以荐入翰林。清兵破广州，抱古琴绝食死。工诗善书，有《赤雅》、《峤雅》等。